**OBRAZLOŽENJE**

**UZ PLAN RAZVOJNIH PROGRAMA za razdoblje 2018. do 2020.godine**

1. PRAVNI TEMELJ

U skladu sa strateškim ciljevima iz Plana ukupnog razvoja Grada Novska 2014 – 2018. planiraju se sredstva za provedbu razvojnih projekata kako slijedi :

1. **KAPITALNI PROJEKT K1000015 PODUZETNIČKA ZONA NOVSKA**

**Strateški cilj 1.: Razvoj konkurentnog i održivog gospodarstva**

**Priorotet 1.2. Jačanje malog i srednjeg poduzetništva i obrtništva na osnovi lokalnih potencijala**

**Mjera 1.2.1. Izgradnja poduzetničke infrastrukture**

Ovaj kapitalni projekt u 2018.godini planiran je u iznosu 6.000.000,00 kn i namijenjen je za izgradnju industrijskog kolosijeka u dužini cca. 900 m .

Projekt je prijavljen na Poziv za dostavu projektnih prijedloga Ministarstva gospodarstva, poduzetništva i obrta za Razvoj infrastrukture poduzetničkih zona (Ref.br. poziva : KK.03.1.2.03.) te se sukladno uvjetima istog za provedbu ovog projekta planiraju sredstva sufinanciranja iz Europskog fonda za regionalni razvoj u iznosu 5.500.000,00 kn.

Ukoliko sredstva sufinanciranja budu odobrena, planirano je izvršiti izgradnju do kraja 2018.godine.

1. **KAPITALNI PROJEKT K100026 AGLOMERACIJA NOVSKA**

**Strateški cilj 2. Zaštita prirodnih resursa te povijesno-kulturnog naslijeđa**

**Prioritet 2.1. Unaprjeđenje javne, komunalne i prometne infrastrukture**

**Mjera 2.1.2. izgradnja sustava odvodnje i pročišćavanja otpadnih voda**

Projektom Aglomeracija Novska se planira izgraditi 42.000 m kanalizacijske mreže na području samog grada Novske, te prigradskim naseljima Bročice, Stari Grabovac, Paklenica, Voćarica, Jazavica, Roždanik i manji dio Rajića, te obnoviti vodovodnu mrežu u gradu Novska u dužini 13.000 m. Projekt se sufinancira iz sredstava EU fondova i nacionalnih sredstava u omjeru 70% naprama 30%. U dijelu nacionalnih sredstava učestvuju Ministarstvo zaštite okoliša i energetike, Hrvatske vode i Grad Novska u različitim omjerima, gdje Grad Novska participira s najmanjim udjelom. Procjenjuje se da će vrijednost cijele investicije iznositi preko 90.000.000,00 kn, no dok se ne provede postupak javne nabave ne može se znati točan iznos.

U proračunu Grada Novske za 2018. godinu kroz ovaj projekt osiguravaju se sredstva 210.000,00 kn za rješavanje imovinsko-pravnih odnosa (troškovi oko sklapanja ugovora o pravu služnosti i sl.).

U projekcijama za 2019. i 2020. godinu planirano je izgradnja po 21.000 m kanalizacije i 6.500 m vodovodne mreže, te se za te radova planira udjel Grada Novske u iznosima po 3.000.000,00 kn godišnje, koja se planira namaknuti iz sredstava kapitalnih potpora iz državnog proračuna.

1. **KAPITALNI PROJEKT K100035 Kanalizacija Brestača – Nova Subocka**

**Strateški cilj 2. Zaštita prirodnih resursa te povijesno-kulturnog naslijeđa**

**Prioritet 2.1. Unaprjeđenje javne, komunalne i prometne infrastrukture**

**Mjera 2.1.2. izgradnja sustava odvodnje i pročišćavanja otpadnih voda**

U proračunu za 2018. godinu kroz ovaj projekt osiguravaju se sredstva u iznosu 400.000,00 kn za izgradnju 4.500 m cjevovoda. Ukupna dužina trase koju je još preostalo za izgraditi u sustavu odvodnje Brestača-Nova Subocka iznosi u ovom trenutku 5.200 m. Budući da će do kraja 2017. g. biti izgrađeno cca 700 m, u idućoj godini ostaje još 4.500 m. Projekt sufinanciraju Hrvatske vode i Grad Novska u omjeru 80% naprama 20%, te ovih 400.000,00 kn predstavlja udio Grada Novske u financiranju izgradnje sustava.

1. **KAPITALNI PROJEKT K100001 SANACIJA DEPONIJE KURJAKANA**

**Strateški cilj 2. Zaštita prirodnih resursa te povjesno-kulturnog naslijeđa**

**Prioritet 2.1. Unaprjeđenje javne, komunalne i prometne infrastrukture**

**Mjera 2.1.10. razvoj učinkovitog i održivog sustava gospodarenja otpadom**

Ovaj kapitalni projekt u 2018.godini obuhvaća provedbu IV. etape sanacije deponije komunalnog otpada „Kurjakana“ u ukupnom iznosu od 1.100.000,00 kuna.

Sredstva su planirana sukladno dosadašnjim ugovorima sa FZOEU sa 90% sredstava Fonda i Grada sa 10% vrijednosti predmetnih investicija.

Provedba navedene etape obuhvaća izgradnju treće kazete za odlaganje otpada čime će se produžiti mogućnost odlaganja komunalnog otpada za dvije do tri godine. Budući da sadašnje stanje na odlagalištu (završene dvije kazete) dopušta odlaganje otpada u naredne tri godine, izgradnjom treće kazete dobili mogućnost odlaganja otpada u narednih pet do šest godina, odnosno do izgradnje Regionalnog odlagališta otpada.

1. **KAPITALNI PROJEKT K100007 - Klaster kulture na temeljima kulturne baštine povijesne jezgre Novske**

**Strateški cilj 2. Zaštita prirodnih resursa te povjesno-kulturnog naslijeđa**

**Prioritet 2.4. Očuvanje i promoviranje kulturnog identiteta i tradicijskih vrijednosti Grada Novske**

**Mjera 2.4.1. Zaštita i obnova materijalne i nematerijalne kulturno-povijesne baštine**

**Mjera 2.4.4. Održivo korištenje kulturne baštine u turističke svrhe**

U 2018.godini za ovaj projekt je planirano 1.758.250,00 kn od čega je 1.398.325,00 kn bespovratnih sredstva iz Europskog fonda za regionalni razvoj, a ostatak iz vlastitih sredstava. Sredstva su namijenjena za izradu projektne dokumentacije. Ovim projektom se namjerava obnoviti stari hotel Knopp.

U projekciji za 2019.godinu planirano je 2.000.000,00 kn od čega 1.600.000,00 kn iz bespovratnih sredstava-kapitalne potpore iz državnog proračuna, te 400.000,00 kn vlastitih sredstava. Ova sredstva se planira utrošiti za I.fazu izgradnje.

Projekcijom 2020. planirano je 5.000.000,00 kn za nastavak izgradnje od čega je 1.000.000,00 kn planirano iz vlastitih sredstava Grada a 4.000.000,00 kn iz sredstava kapitalnih potpora iz državnog proračuna.

1. **KAPITALNI PROJEKT K100006 - Izgradnja dječjeg vrtića**

**Strateški cilj 3. Poboljšanje životnog standarda stanovništva**

**Prioritet 3.1. Izgradnja i poboljšanje kvalitete društvene infrastrukture i sadržaja**

**Mjera 3.1.2. Modernizacija, izgradnja i opremanje dječjih vrtića**

Planom proračuna za 2018. godinu sredstva su planirana u iznosu 4.150.000,00 kn od čega je 150.000,00 kn planirano za izradu projektne dokumentacije.

Izgradnja dječjeg vrtića je planirana u iznosu 4.000.000,00 kn od čega je 1.200.000,00 kn planirano iz sredstva pomoći dok je 2.800.000,00 kn planirano iz sredstava proračuna Grada.

Provedbom ovog projekta izgraditi će se Dječji vrtić za boravak pet odgojnih skupina, u gradskoj četvrti Uklade.

1. **KAPITALNI PROJEKT K100008 – Dom za starije osobe**

**Strateški cilj 3. Poboljšanje životnog standarda stanovništva**

**Prioritet 3.2. Poboljšanje sustava javnih, socijalnih i zdravstvenih usluga i sadržaja**

**Mjera 3.2.1. Izgradnja novih i modernizacija postojećih javnih, socijalnih i zdravstvenih objekata prilagođenih osobama s invaliditetom**

U 2018.godini planirano je 720.000,00 kn za izradu projektne dokumentacije za prenamjenu i dogradnju zgrade Novokoma u Dom za starije osobe. Sredstva su planirana iz izvora kapitalnih potpora u iznosu 640.800,00 kn sufinanciranja MRRFEU za pripremu lokalnih razvojnih projekata te 79.200,00 kn iz proračuna Grada.

U projekcijama za 2019.godinu i 2020.godnu planirana je izgradnja Doma u iznosima po 3.000.000,00 kn/ godišnje od čega je po 1.500.000,00 kn/ godišnje planirano iz kapitalnih potpora dok je 1.500.000,00 kn/ godišnje planirano iz proračuna Grada.

Provedbom ovog projekta izgraditi će se kapacitet za smještaj 40 starijih osoba.

**Upravni odjel za gospodarstvo, poljoprivredu, komunalni sustav i prostorno planiranje**

|  |
| --- |
| Pročelnik  Mišo Tušek, dipl.ing.geod. |